ועדת העבודה, הרווחה והבריאות, כנסת 23, פרוטוקול מספר 129, 2021-01-05 15:35

טלי פלוסקוב: צוהריים טובים.

טלי פלוסקוב: היום 5 בינואר 2021, השעה 15:35.

טלי פלוסקוב: אני פותחת את ישיבת ועדת העבודה, הרווחה והבריאות.

טלי פלוסקוב: הנושא לדיון היום הוא תקנות שוויון זכויות לאנשים עם מוגבלות (נגישות לשירותי חירום במסגרות לאנשים עם מוגבלות), התשפ"א-2020.

טלי פלוסקוב: זה צריך להיות התשפ"א-2021 אז נתקן את זה.

נעה בן שבת: רציתי לבקש, הודענו בוועדת המשנה, לאחר דיונים ארוכים מאוד, שהנוסח עבר כל מיני שינויים וגם גילינו בדרך כל מיני דברים שדורשים תיקונים טכניים.

נעה בן שבת: אנחנו מבקשים שהוועדה תסמיך אותנו לעשות את אותם תיקונים ועריכות לגבי החלטות שנתקבלו בוועדה, וגם דברים שגילינו פה במהלך הקריאה.

טלי פלוסקוב: קודם כול, אנחנו מסמיכים את היועצת המשפטית שלנו עם הצוות שלה לסיים את עבודת הניסוח לאור הדברים שנסגרו פה במהלך הדיון בוועדת המשנה.

טלי פלוסקוב: אני מבקשת להצביע ולאשר את תקנות שוויון זכויות לאנשים עם מוגבלות (נגישות לשירותי חירום במסגרות לאנשים עם מוגבלות), התשפ"א-2021.

טלי פלוסקוב: מי בעד?

טלי פלוסקוב: מי נגד?

טלי פלוסקוב: מי נמנע?

טלי פלוסקוב: בעד – 1

טלי פלוסקוב: נמנעים – אין

טלי פלוסקוב: פה אחד.

טלי פלוסקוב: אני שמחה להגיד שהתקנות אושרו.

טלי פלוסקוב: אני חושבת שזה צעד רציני מאוד בדרך ארוכה מאוד שלצערי הרב החוק הזה עבר, וזה רק צעד אחד.

טלי פלוסקוב: קיבלנו כרגע את התקנות של משרד הביטחון אבל יש לנו עוד כמה סטים של תקנות בדרך.

טלי פלוסקוב: את זה כנראה יצטרכו לעשות כבר בכנסת העשרים-וארבע.

טלי פלוסקוב: אני באמת שמחה מאוד שאת החותם שלנו בכנסת העשרים-ושלוש שמנו, למרות שהוועדה קמה ממש לא מזמן הספקנו לעשות משהו.

טלי פלוסקוב: אני מרגישה סיפוק גדול מאוד.

טלי פלוסקוב: תודה לכל השותפים.

טלי פלוסקוב: כשאמרו לי לקחת עליי את הנושא הזה אמרתי: מה יש לי שם לעשות?

טלי פלוסקוב: אני כל כך שמחה שלקחתי עליי את הנושא הזה כי אני באמת יכולה היום להסתכל לעיניים גם של נתי וגם של יובל ושל כל האנשים הנפלאים שנמצאים איתנו בזום ולהגיד להם שעשינו עוד צעד כדי לעזור להם בחיים הלא פשוטים שלהם, בל נשכח.

טלי פלוסקוב: אז תודה רבה לכולם, לכל השותפים.

יהודה מירון: שוב תודה לכן ולך על ההובלה, ובעיקר על הנחישות וההתמדה לסיים את זה, חד-משמעית.

יהודה מירון: דבר נוסף, אני רוצה כמובן להודות לכל חברותיי וחבריי, האנשים עם מוגבלויות שנמצאים כאן ובזום.

טלי פלוסקוב: ולארגונים שאיתנו.

יהודה מירון: ובנוסף, לא פחות חשוב, לכל שותפותי ושותפי הגורמים האחראים והמסגרות, שהצלחנו לשתף פעולה ולהגיע לכאן.

טלי פלוסקוב: חברים, זה לא מובן מאליו.

טלי פלוסקוב: זה כל כך הרבה משרדים.

טלי פלוסקוב: יהודה, זו כנראה מיומנות מיוחדת שלך למצוא את הנוסחים שיתאימו לכולם.

טלי פלוסקוב: אני רואה את הוויכוחים כאן וראיתי שהייתה לך תשובה על כל טענה שהועלתה כאן ולכן ישבתי בשקט, ידעתי שיש לי שותף.

יהודה מירון: שזו לא תהיה הפוזיציה שלי כי המטרה היא לעבוד ביחד ולסכם ביחד.

טלי פלוסקוב: כאשר מגיעים בגישה כזאת, מצליחים להעביר דברים.

טלי פלוסקוב: שוב תודה לכולם.

טלי פלוסקוב: הישיבה נעולה.